शीर्ष खेलाडीको जित जारी
दोस्रो जेस्ट खुला ब्याडमिन्टन प्रतियोगितामा बुधबार पुरुष एकलतर्फ नेपाल नम्बर एक खेलाडी रत्नजित तामाङ क्वाटरफाइनल पुगेका छन् । आर्मीका उनले एपीएफका विजित थापामगरलाई २१–९, २१–४ ले हराए ।
काठमाडौं — दोस्रो जेस्ट खुला ब्याडमिन्टन प्रतियोगितामा बुधबार पुरुष एकलतर्फ नेपाल नम्बर एक खेलाडी रत्नजित तामाङ क्वाटरफाइनल पुगेका छन् । आर्मीका उनले एपीएफका विजित थापामगरलाई २१–९, २१–४ ले हराए ।एपीएफका सुदीप सेंढाई र साजनकृष्ण ताम्राकार, पुलिसका बिष्णु कटवाल र दीपेश धामी, कम्प्लिट हेल्थका जीवन आचार्य, आर्मीका नवीन श्रेष्ठ र कैलालीका सन्जिव खड्का पनि क्वार्टरफाइनल पुगेका छन् । सुदीपले पुलिसका गौतम कठायतलाई २१–१४, २१–१५ ले, साजनले शेर्पा ट्रेडर्सका प्रिन्स दाहाललाई २१–१७, २१–१६ ले, विष्णुले शेर्पाकै सुनील जोशीलाई २१–१४, १३–२१, २२–२० ले र दीपेशले एपीएफका सुमन लिम्बूलाई २१–१५, २१–१२ हराए । जीवनले पुलिसका दीपक बोहरालाई २२–२०, २१–१९ ले र नवीनले कम्प्लिटका नीरविक्रम देवकोटालाई २१–१४, १७–२१, २१–९ ले हराए । आयोजक जेस्ट ब्याडमिन्टन एकेडेमीको बसुन्धारास्थित कोर्समा महिला एकलतर्फ आर्मीकी नेपाल नम्बर एक नङसल तामाङ, रसिला महर्जन, अनुमाया राई र अमिता गिरी सफलता पाउँदै क्वाटरफाइनलमा पुगेका छन् । उक्त स्थानमा पुग्ने अन्य खेलाडीमा एसएससी विराटनगरकी नीता लम्साल, कास्कीकी पूनम गुरुङ, आयोजककी जेसिका गुरुङ र भोजपुरकी सीता राई छन् । यू–१७ ब्वाइजतर्फ शेर्पा ट्रेडर्सका प्रिन्स दाहाल, आर्मीका विशाल खड्का, पविन लिनथेप, रुकेश महर्जन र प्रफुल महर्जन, नेपालगन्ज ब्याडमिन्टनका सहरोज अन्सारी र शिव थापा तथा आयोजकका सियोन पेन्जोर केम्पे पनि क्वाटरफाइनल पुगेका छन् ।